204 Lända woitn unter de 32 Nationen sein, de bei da Endrunde in Südafrika dabei san. Am Schluss ham si 13 Lända aus Eiropa, fümfe aus Südamerika, drei aus Noadamerika, vire aus Asien (darunta Australien), ana aus Ozeanien und fümfe aus Afrika fia des Tunia qualifiziad. Südafrika woa ois Gostgeba von vuan herein dabei. Deitschland hod si in ira Gruppn gegn Russland und Finnland duachgsetzt, dSchweiz gegn Griechnlond und Lettlond. Östareich is in ana Gruppn mid Frankreich und Seabien nua dritta woan und hod si ned qualifiziad.